open-index/open-wikipedia-markdown huggingface dataset:
Krāsu terapija

**Krāsu terapija** jeb **hromoterapija** ir ezoteriska misticisma teorija par apkārtējā vidē redzamo krāsu dziednieciskajām īpašībām, kas atvasināta no psihologu atziņas, ka apkārtējās vides krāsu gamma var ietekmēt cilvēka emocionālo stāvokli. 

Šīs teorijas piekritēji uzskata, ka ar krāsu terapijas palīdzību varot dziedināt atsevišķu ķermeņa daļu slimības vai atsevišķus orgānus, kas pamatota ar t.s. krāsu vibrāciju enerģijas izmantošanu diagnozes noteikšanā, slimību ārstēšanā un ķermeņa bioritmu koriģēšanā. Pieaudzis cilvēks krāsas vienlaikus uztverot trijos līmeņos: apzinātajā (ceļa zīmes), zemapziņas (sarkanais — drosme, zilais — saprāts) un bezapziņas (sarkanais paātrina pulsu, zilais — palēnina). Katrai krāsai esot sava vibrācija, līdz ar to ķermenis krāsas uztverot ne tikai ar redzi, bet ar "katru ķermeņa šūnu". Ja medicīnā krāsu ietekmi izmanto stresa stāvokļu profilaksē, tad *krāsu terapijas* piekritēji uzskata, ka tā derīga itin visa: galvassāpju, miega traucējumu, hroniskā noguruma sindroma, neirožu, elpošanas orgānu saslimšanu, kustību traucējumu, kuņģa-zarnu trakta, sirds-asinsvadu un acu saslimšanu, vairogdziedzera disfunkcijas, locītavu slimību un citu saslimšanu ārstēšanā. Pamatkrāsu apzīmēšanai ir piemeklēti latīņu alfabēta burti (citi alfabēti vai hieroglifi neder), un "par harmonisku tiek uzskatīts cilvēks, kura vārdā ir visas varavīksnes krāsas" - tās krāsas, kuras vārdā un uzvārdā trūkstot, jācenšoties kompensēt, tās uzņemot ikdienā.

## Atsauces

## Ārējās saites

* Sintija Lase. Ļauj krāsai sevi dziedināt! - apollo.lv
* Ēra Zalcmane. Krāsu psihofizioloģija, simbolisms un mākslas terapija
* Māra Lapsa. Siltas, vēsas, dziedējošas. // 10.marts, 2009 nra.lv
Koks (nozīmju atdalīšana)

**Koks** var būt:

* koks — noteikts daudzgadīgu augu augšanas veids;
* koks jeb koksne — materiāls;
* koki — baktērijas;
* kuģa pavārs, aizguvums no lejasvācu valodas *kok*;
* Koks — vācu cilmes uzvārds;
* koks — datu struktūra programmēšanā, kurā dati ar saišu palīdzību tiek izkārtoti kokveida struktūrā;
* koks — sakarīgs grafs, kas nesatur ciklus.

## Skatīt arī
* Cox
* Koksa
* Kokss
Kings of Leon

***Kings of Leon*** ir rokmūzikas grupa no Našvilas Tenesī štatā, ASV. Grupas sastāvā ir trīs brāļi — Kalebs Falovils (vadošais dziedātājs/ritma ģitāra), Nātans Falovils (bungas/fona dziedātājs), Džēreds Falovils (basģitāra/fona dziedātājs/sintizators) — un viņu brālēns Metjū Falovils (ģitāra/fona dziedātājs). Grupa pārsvarā spēlē dienvidu roku, garāžroku, smago roku un blūzu. Viņi ir izdevuši sešus albumus. Grupas nosaukums veidojies no Nātana, Kaleba un Džēreda tēva un vectēva Leona vārda.

## Atsauces
Adrenalīns

thumb|200px|Adrenalīna molekulas modelis
[thumb|200px|Adrenalīna [ampula, 1 mg (Suprarenīns®)]]

**Adrenalīns** jeb **epinefrīns** ir hormons, neiromediators un arī zāles, kas ir iesaistītas iekšējo orgānu funkciju (piemēram, elpošanas) regulēšanā. Adrenalīnu parasti ražo gan virsnieru dziedzeri, gan neliels skaits neironu, kuri atrodas iegarenās smadzenēs. Stresa situācijās tas izdalās virsnieru dziedzeros. Tam ir svarīga loma reakcijā *cīņā-vai-bēgšanā*, palielinot asins plūsmu muskuļos, sirds asins daudzuma izvadi (paātrina sirdsdarbību), iedarbojoties uz sirds SA mezglu, acu zīlīšu paplašināšanās reakciju un cukura līmeni asinīs. Tas arī sašaurina asinsvadus un rada citas izmaiņas orgānu darbībā, lai nodrošinātu organisma funkcionēšanu stresa apstākļos. Adrenalīns paaugstina glikozes līmeni asinīs, veicina glikogēna noārdīšanos līdz pienskābei, kā arī tauku noārdīšanos līdz glicerīnam un taukskābēm, lai iegūtu papildu enerģiju organisma vajadzībām. Tas tiek darīts, saistoties ar alfa un beta receptoriem. Adrenalīns ir sastopams daudzos dzīvniekos un dažos vienšūnas organismos.

Poļu fiziologs Napoleons Cibuļskis pirmo reizi izolēja adrenalīnu 1895. gadā un mūsdienās sintētiskais adrenalīns tiek izmantots arī kā ārstniecības līdzeklis.

## Ķīmiskā uzbūve
Adrenalīns pieder pie kateholamīniem un tā ķīmiskais nosaukums ir L-1(3,4-dioksifenil)-2-metilaminoetanols.

## Skatīt arī
* Noradrenalīns
* Adrenohroms
* Adrenoreceptori

## Atsauces

## Ārējās saites
Louise Attaque

***Louise Attaque*** ir 1994. gadā dibināta mūzikas grupa no Francijas. Viņu stils ir raksturojams kā Šansona un folkroka sajaukums. Grupa *Louise Attaque* izveidojās no skolēnu grupas *Caravage* (kā atsauce uz mākslinieku Karavadžo), bet pirmais albums tika izdots 1997. gadā un tika pārdots 2,5 miljonos eksemplāru.

## Diskogrāfija
* 1997: *Louise Attaque* (albums)
* 2000: *Comme on a dit* (albums)
* 2005: *À plus tard crocodile* (albums)
* 2005: *Si c'était hier* (singls)
Ēzelis

**Ēzelis** var būt:
* Ēzeļu suga,
* Mājas ēzelis.

## Skatīt arī
* Ēzele - Sāmsalas vāciskais nosaukums (*Ösel*).
Eiroremonts

**Eiroremonts** ir mājas vai dzīvokļa interjera stilu apzīmējošs, sadzīvē lietots termins. Tas radies 20. gadsimta beigās, un tiek lietots pēcpadomju valstīs.

Būtiskākās eiroremonta pazīmes ir stikla pakešu logi ar plastikāta rāmjiem, metāla ārdurvis ar laminēta saplākšņa vai plastmasas apdari, piekārtie griesti un arkveida durvju ailes. Tāpat pie eiroremonta pazīmēm pieder laminētais kokskaidu plātņu parkets jeb lamināts, dušas kabīne vannas istabā, ģipškartona apdare sienām un griestiem.

Jēdziens *eiroremonts* bieži tiek izmantots kā mājokļa pārdošanu veicinošs faktors, kas liecina par atbilstību zināmiem standartiem, galvenokārt paužot apstākli, ka mājoklis remontēts pēc Padomju Savienības sabrukuma un tātad ir modīgs.

Interjera dizaineru un arhitektu vidū jēdziens *eiroremonts* ir ar negatīvu nozīmi un parasti apzīmē gaumes trūkumu un sliktu stilu.
Ēzeļi

**Ēzeļi** (*Asinus*) ir zirgu dzimtas (*Equidae*) zirgu ģints (*Equus*) apakšģints. Līdz mūsu dienām ir izdzīvojušas trīs ēzeļu sugas: kiangs, Āfrikas savvaļas ēzelis un Āzijas savvaļas ēzelis, pie kuriem pieder gan Gobi kulānu un Turkmēnijas kulānu pasuga. Visiem ēzeļiem ir raksturīga masīva galva bez pieres krēpēm, garas ausis un īsas kakla krēpes, sausa, taisna muguras līnija, slaidas kājas un tieva aste ar pušķi galā, kā arī tie visi ir slaveni ar savu izturību un sīkstumu. Lai arī visi ēzeļi pieder vienai apakšģintij *Asinus*, tomēr savvaļas ēzeļa dažādajām sugām savā starpā nav lielākas radniecības kā zirgam ar zebru, tādēļ savā starpā krustojoties tiem dzimst neauglīgi bērni. Ja mājas ēzelis tiek sakrustots ar zirgu, tad piedzimušo kumeļu sauc par mūli, un arī tas ir neauglīgs.

Cilvēki vislabāk pazīst un zina mājas ēzeli (*Equus asinus*), kurš ir cēlies no Āfrikas savvaļas ēzeļa (*Equus africanus*), kas apdzīvoja un apdzīvo Sahāras un Arābijas tuksnešus. Savvaļas ēzeļi ir patiešām savvaļas. Tie nekad nav bijuši pieradināti un ir ļoti tuvi radinieki Tuksnešu zebrām (*Equus grevyi*).

## Ēzeļu sistemātika
***Ēzeļu apakšģints** (*Asinus*)
** suga 
*** 
*** †
*** 
*** †
** suga  jeb Onagrs
***  jeb Gobi kulāns *Equus hemionus luteus*
*** †
*** 
***  jeb Khurs
*** 
** suga †
** suga 
*** 
*** 
*** 

(†) - izmirusi organismu grupa

## Atsauces
Varavīksne (nozīmju atdalīšana)

**Varavīksne** var būt:

* Varavīksne — dabas parādība;
* Varavīksne — studenšu korporācija;
* Varavīksne — futbola klubs no Liepājas;
* Varavīksne — Latvijas žurnāls;
* Varavīksne — ciems Salaspils novadā.

## Skatīt arī
* Varavīksnene
Rainbow

**Rainbow** ir amerikāņu popa un R&B dziedātājas Meraijas Kerijas devītais albums un sestais studijas albums, kas tika izdots ASV 1999. gada 2. novembrī Columbia Records aizgādībā. RIAA ir sertificējuši Rainbow ar trīskāršu platīna disku, kas nozīmē ka albums ir pārdots 3 miljonu kopiju apmērā ASV.

## Sacerēšana un ieraktīšana

Rainbow ir albums, kurā ir iekļautas ļoti daudz sadarbības ar citiem māksliniekiem, un kuru Kerija veidoja ar ļoti daudziem producentiem, kas dominēja 90. gadu beigās; *Rolling Stone* par albumu sacīja: ‘’ īsta hiphopa balāžu hronika, tieši laikā 1999. gada nogalei’’. Pati Kerija par albumu sacīja ‘’Es to izveidoju triju mēnešu laikā aptuveni kā ‘’Dabūjiet prom mani no šīs ierakstu kompānijas! Es to vairs nespēju izturēt.’’ Starp viesmāksliniekiem ir reperi Jay-Z, Da Brat, Misija Eliota, Snoop Dogg, Mystikal un Master P, dziedātāji Ašers un Joe, un puišu grupa 98 Degrees. Šis bija Kerijas pirmais albums kopš viņas debijas albuma, kas lielākoties netika līdzproducēts kopā ar Valteru Afanasjevum kurš līdzproducējis lielāko daļu no viņas pazīstamākajām balādēm. Viņa vietā tika nolīgti Džimmijs Džems un Terijs Lūiss. Albums tika reklamēts ar vairāku īsu klipiņu palīdzību MTV ēterā, parādot viņas naidu pret savu alter-ego no ‘’Heartbreaker’’ videoklipa, Bjanku, kuru attēloja pati Kerija. Šis bija viens no pirmajiem Kerijas mēģinājumiem tēlot publikas priekšā, un daudzi atzina humora izjūtu šajos video, un ka šie klipi parāda Kerijas rotaļīgo pusi, un viņas spēju patiesi tēlot. Īpašā MTV pārraidē, Kerija paskaidroja, ka lielākā daļa no videoklipu pārpalikumiem tika integrēti viņas šovos albuma koncerttūres *Rainbow World Tour* laikā.

2000. gadā albums tika nominēts kategorijā "Gada labākais popa albums" *Japan Gold Disc Awards*.
Ticiāns

**Ticiāns Večellio** ( arī *Tiziano Vecellio*, dzimis starp 1473. un 1490. (iespējams 1488-1490), miris ), itāļu renesanses laika gleznotājs.

Ticiāna atklājums bija formas veidošana ar krāsu palīdzību, niansētu toņu lietojums un sulīgais kolorīts, kas atstāja lielu iespaidu uz nākamo paaudžu māksliniekiem. Mākslinieka gleznās savijās intīmais un svinīgais, realitāte un mitoloģiskais.

Pazīstams viņš kļuva ar gleznu *Zemes un debesu mīlestība* (1515 - 1516). Bet ap 1518. gadu Ticiāns rada vienu no saviem labākajiem darbiem - altārgleznu *Asunta* jeb *Marijas debesbraukšana* Santa Maria dei Frari baznīcā Venēcijā. Kustību, dinamismu un emocionālu piesātinātību Ticiāns panācis ar spilgtām krāsām un spēcīgiem gaismēnu kontrastiem. Visi šie kontrasti pakļaujas mērķtiecīgam kompozīcijas risinājumam, ar kuru izceļ galveno ideju - Marija tiek uzņemta debesīs.

16. gs. 40. gados mākslinieks pievēršas portretam. *Kārlis V*, *Pāvils III* un *Pašportrets*. Mākslinieks portretos atklājis personības iekšējo pretrunīgumu.

Ticiāns savā gleznā *Danaja* (1554) atklāj mīlestību, maigumu un sievietes ķermeņa skaistumu. Leģendas motīvi izmantoti glezna *Sv. Sebastjans* (1570), kurā romiešu kareivis Sebastjans pieņēma kristīgo ticību un tādēļ tika pakļauts briesmīgām mocībām. Ticiāns šajā darbā mēģina atklāt vientuļa cilvēka ciešanas.

## Galerija

File:Portrait d'une Femme à sa Toilette, by Titian, from C2RMF retouched.jpg|Sieviete ar spoguli. 1515.g.
File:Tizian 048 (colors).jpg|Bakhs un Ariadne. Ap 1520-1523.g.
File:Titian - Portrait of Philip II - WGA22971.jpg| Filipa II portrets. Ap 1554.g.
Tizian 085.jpg|Eiropas nolaupīšana. 1560-62.g.
Titien-homme-au-gant-Louvre.jpg|Vīrietis ar cimdu. Ap 1520.g.
Tiziano - Flora - Google Art Project.jpg|Flora (Ap 1515-17.g.)


## Ārējās saites
Leons Ledermans

**Leons Makss Ledermans** (; dzimis , miris ) bija ebreju izcelsmes ASV fiziķis. 1988. gadā kopā ar Melvinu Švarcu un Džeku Steinbergeru ieguva Nobela prēmiju fizikā par neitrīno pētījumiem.

## Dzīvesgājums
Dzimis Ņujorkā. 1943. gadā ieguva bakalaura grādu Ņujorkas Pilsētas universitātē, bet 1951. gadā - doktora grādu Kolumbijas Universitātē. Strādājis Kolumbijas Universitātē. 1979. gadā kļuva par Fermi laboratorijas direktoru, kur strādāja līdz 1989. gada, kad pārgāja darbā uz Čikāgas Universitātei. Pēc tam bija profesors Ilinoisas Tehnoloģiskajā institūtā. Leons Ledermans savulaik bijis arī Amerikas Fiziķu asociācijas prezidents.

Ledermanam piedēvē apzīmējuma "Dieva daļiņa" ieviešanu attiecībā uz Higsa bozonu. Šis apzīmējums masu kultūrā izplatījās kopš 1993. gadā Ledermans sarakstīja populārzinātnisku grāmatu, kuras nosaukumā bija ietverti vārdi "Dieva daļiņa" (*The God Particle: If the Universe Is the Answer, What Is the Question?*). Patiesībā Ledermans gribēja nosaukumā likt "Nolādētā daļiņa" (*Goddamn Particle*), bet grāmatas izdevējs stingri pastāvēja uz apzīmējumu "Dieva daļiņa".

Ledermans 2011. gadā sāka ciest no atmiņas zuduma. 2015. gadā, lai segtu turpmākās ārstniecības izmaksas, viņam bija jāpārdod sava Nobela medaļa par 765 000 USD. Viņš nomira no demences komplikācijām 2018. gada 3. oktobrī aprūpes iestādē Reksburgā, Aidaho štatā, 96 gadu vecumā.

## Atsauces

## Ārējās saites

*
Potenciālā enerģija

**Potenciālā enerģija** ir ķermeņa stāvokļa enerģija, kas atkarīga tikai no ķermeņu savstarpējā novietojuma. Potenciālā enerģija piemīt virs zemes paceltiem ķermeņiem un elastīgi deformētiem ķermeņiem. Potenciālo enerģiju apzīmē ar Ep.

## Aprēķināšana
Potenciālo enerģiju aprēķina pēc formulas *mgh*, kur *m* — ķermeņa masa, kg, *g* — brīvās krišanas paātrinājums (ap 9,8 m/s2), *h* — ķermeņa augstums virs Zemes virsmas, m.

*Piemērs*: Cilvēks, kura masa ir 80 kg, atrodas 20 metrus virs Zemes. Potenciālā enerģija = 80 kg × 20 m × 10 m/s2 = 16000 J.

## Skatīt arī
* Kinētiskā enerģija

## Ārējās saites
Dins (mērvienība)

**Dins** ir CGS sistēmas spēka mērvienība. 1 dyn = 1 g*cm*s-2 = 1/100 000 N. Tātad 1 dinu liels svars piemīt tādam ķermenim, kura masa ir 1 grams, ja brīvās krišanas paātrinājums ir 1 cm/s2. Bet tā kā tas uz Zemes ir nevis 1, bet gan apmēram 980 cm/s2, tad 1 kg smags ķermenis spiedīs uz Zemes virsmu jau ar 980 000 dinu lielu spēku.

1 ņūtons = 105 (100 000) dini.

Ja ķermenis atrodas uz Zemes virsmas un tā masa ir 1 kg, tad tā svars būs 1 x 9,8 = 9,8 N, jeb 980 000 dinu , tātad 1 dins ir aptuveni vienāds ar 1/100 grama masas.
Cilvēks, kura masa ir 70 kilogrami, spiež uz Zemes virsmu ar 68 600 000 dinu lielu spēku. 

## Skatīt arī
* Ņūtons
Valstu uzskaitījums pēc dzimstības koeficienta

Šajā lapā pasaules valstis ir uzskaitītas dzimstības koeficienta samazināšanās kārtībā pēc 2017. gada datiem.
Mazpulki

thumb|Starpkaru Mazpulku karogs. Uz tā parasti bija arī katra mazpulka nosaukums un numurs.
thumb|270px|Augšgaujas 473. mazpulks ar karogu (1930. gadi).
[thumb|200px|Kārlis Ulmanis ar bērniem mazpulku formās (žurnāla [Atpūta (žurnāls)|Atpūta vāks, 1937).]]
**Biedrība "Latvijas Mazpulki"** ir 1929. gadā dibināta Latvijas ārpusskolas jaunatnes organizācija pēc ASV lauku jaunatnes līdzīgas organizācijas (4-H) parauga. Mazpulku mērķis ir radīt jaunatnē interesi par lauksaimniecību lauku sētā.

2022. gadā Latvijas Mazpulkos visā Latvijā aktīvi darbojās 1 500 mazpulcēni, 1 700 biedri un 109 mazpulku klubi. Organizācijas himnas vārdu autore ir Elza Stērste, bet mūzikas – Frīdis Ķiploks. 

## Vēsture
Pirmie 4-H lauku jaunatnes klubi dibināti 1902. gadā Amerikas Savienotajās Valstīs. Tajos meitenes mācījās rokdarbus un ēdienu gatavošanu, bet zēni jaunākās metodes lauksaimniecības kultūru un mājdzīvnieku audzēšanā. Līdzīgi klubi dibināti 1922. gadā Zviedrijā, 1924. gadā Dānijā, 1926. gadā Somijā, pēc tam arī Norvēģijā, Beļģijā, Holandē, Polijā un Lietuvā.

Pirmie Latvijas mazpulki nodibināti 1929. gadā gan pie pamatskolām, gan pie vidējām mācību iestādēm. Dalībnieki mācījās mājturības pamatus, mājamatniecības darbus, iepazina tehniku, kopa izmēģinājumu lauciņus, nodarbojās ar sportu un māksliniecisko pašdarbību u.tml. 
Mazpulku augstākais vadonis 1939. gadā bija Kārlis Ulmanis.

Mazpulki darbību Latvijā apturēja 1940. gadā pēc Latvijas okupācijas, bet atjaunoja 1989. gadā, pirmajam to darot 1933. gada 29. februārī dibinātajam 290. Griķu mazpulkam Ceraukstē. Kopš 1994. gada biedrība izdod žurnālu "Mazpulks".

## Atsauces

## Ārējās saites
* Latvijas Mazpulku mājaslapa 
* Mazpulki TV
Bētiņš

**Bētiņš** (sieviešu dzimtē Bētiņa) ir latviešu cilmes uzvārds, kas varētu būt radies no vietvārda Bētiņi. Cilvēki ar šo uzvārdu:

* Ādolfs Bētiņš (1864—1911) — pianists un ērģelnieks;
* Jānis Bētiņš (1830—1912) — mūziķis;
* Jānis Bētiņš (1856—1946) — šahists un problēmists;
* Kārlis Bētiņš (1867—1943) — šahists;
* Ludvigs Bētiņš (1856—1930) — pianists, ērģelnieks, pedagogs un komponists;
* Roberts Bētiņš (1875—1961) — šahists;
* Teodors Bētiņš (1859 — 1936) — augļkopis.
Valstu uzskaitījums pēc saražoto automobiļu skaita gadā

Šajā lapā uzskaitītas valstis, kurās gada laikā ir saražots visvairāk automobiļu. Visi dati ir par 2007. gadu, publicēti 2008. gada aprīlī (OICA).
Beats Hefti

**Beats Hefti** (; dzimis ) ir Šveices vācu bobslejists. Viņš sākotnēji ir bijis stūmējs, tomēr kopš 2000. gadu nogales piedalās sacensībās kā pilots. Dzimis Hērizavas pilsētā.

Hefti kā stūmējs ir ieguvis bronzas medaļas 2002. un 2006. gada Olimpiskajās spēlēs, sākumā tikai divniekos, bet otrreiz arī četriniekos. Pasaules čempionātos divniekos Hefti ir divas bronzas medaļas, bet četriniekos šveicietis ir bijis gan čempions, gan vicečempions. Savā pilota karjerā Hefti ir izdevies izcīnīt vienu uzvaru Pasaules kausa posmos.

## Labākie rezultāti
:*Saīsinājumi: OS — Olimpiskās spēles, PČ — Pasaules čempionāts, PK — Pasaules kauss, V. — Vieta.*

## Link
* Website Beat Hefti
Rāmsaras konvencija

**Rāmsaras konvencija** ir 1971. gada 2. februārī Irānas pilsētā Rāmsarā parakstītā Konvencija par starptautiskas nozīmes mitrājiem, īpaši kā ūdensputnu dzīves vidi. Konvencijas mērķis ir rosināt dalībvalstīm izstrādāt politiskus pasākumus mitrāju aizsardzībai. Pievienojoties konvencijai, katra dalībvalsts iesniedz vismaz vienu mitrāju teritoriju iekļaušanai starptautiskas nozīmes mitrāju sarakstā. Dalībvalstis apņemas nodrošināt to aizsardzību un veicināt starptautisko sadarbību pārrobežu teritoriju aizsardzības nodrošināšanai.

Konvencijas dalībvalstis apņemas veicināt mitrāju teritoriju gudru izmantošanu (*wise use*), atzīt mitrāju ekoloģisko nozīmi un to ekonomisko, kulturas, zinātnisko un rekreācijas vērtību.

Konvencijas teksts tika pieņemts un atvērts parakstīšanai starptautiskā konferencē 1971. gada 2. februārī Rāmsarā un stājās spēkā 1975. gada 21. decembrī, četrus mēnešus pēc tam, kad to bija ratificējušas 7 valstis. Rāmsarā konvenciju parakstīja 18 valstis.

Pastāvīgā biroja funkcijas veica Starptautiskā Dabas un dabas resursu aizsardzības apvienība (IUCN). Tās galvenā mītne atrodas Šveicē, Glandā. Pēc konvencijas stāšanās spēkā birojs kļuva par konvencijas sekretariātu.

Rāmsaras starptautiski nozīmīgo mitrāju sarakstā iekļautas 2439 vietas (pazīstamas arī kā Rāmsaras vietas) no 172 dalībvalstīm. Šī informācija ir mainīga, jo valstis var pievienoties konvencijai, izstāties no tās, papildināt savu vietu sarakstu vai atsaukt tās.
 
Kopš 2021. gada 2. februāris tiek svinēts kā Pasaules mitrāju diena, kuru iedibināja ANO Ģenerālā asambleja.

## Latvija Rāmsaras konvencijā

Latvijā Rāmsaras konvencijai pievienojās 1995. gadā, kad tika pieņemts likums Par 1971. gada 2. februāra Konvenciju par starptautiskas nozīmes mitrājiem, īpaši kā ūdensputnu dzīves vidi un Ārlietu ministrija iesniedza UNESCO Latvijas pievienošanās notu. Vienlaikus tika apstiprināts un iesniegts saraksts ar starptautiskas nozīmes mitrājiem. Tajā bija trīs teritorijas - Engures ezers, Kaņiera ezers un Teiču un Pelečāres purvi.

1996. gada martā Brisbenā, Austrālijā norisinājās 6. Rāmsaras konvencijas dalībvalstu sanāksme, kurā pirmo reizi no Latvijas piedalījās delegācija ar dalībvalsts tiesībām.

2002. gadā tika pieņemti iepriekš minētā likuma grozījumi un Starptautiski nozīmīgo mitrāju saraksts papildināts ar Papes mitrāju kompleksu, Lubānas mitrāju kompleksu un Ziemeļu purviem. Kaņiera ezera teritorija palielināta, iekļaujot visu Ķemeru nacionālo parku. Visas minētās teritorijas ir iekļautas īpaši aizsargājamo teritoriju sarakstos, tām ir izstrādāti individuālie aizsardzības un izmantošanas noteikumi un dabas aizsardzības plāni.

## Atsauces

## Ārējās saites

* Ramsāres konvencija  Vides aizsardzības un reģionālās attīstības ministrija
* Rāmsaras konvencijas mājaslapa
* Pilns Rāmsaras teritoriju saraksts
Rīza Viterspūna

**Lora Džīna Rīza Viterspūna** (; dzimusi  Ņūorleānā, ASV) ir amerikāņu aktrise un filmu kinoproducente.

Aktrises karjeru uzsākusi 1991. gadā ar lomu filmā "Cilvēks uz mēness". 2005. gadā aktrise filmējās filmā "Sirds robeža", par ko saņēma Amerikas Kinoakadēmijas balvu kā labākā aktrise, Zelta globusa balvu, BAFTA balvu un Ekrāna aktieru ģildes balvu. Viņa ir viena no vislabāk apmaksātākajām Holivudas aktrisēm.

## Filmogrāfija

## Ārējās saites
Jā, ministra kungs

thumb|235px|Seriāla tituluzraksts

**"Jā, ministra kungs"** (*Yes Minister*) ir vairāku balvu ieguvusi satīriska britu situāciju komēdija, kuru uzrakstījuši Entonijs Džejs (*Antony Jay*) un Džonatans Lins (*Jonathan Lynn*). To no 1980. līdz 1984. gadam pārraidīja BBC televīzija un radio, un tā tika sadalīta trīs septiņu epizožu sērijās. Pēc tam sekoja tā turpinājums, kura nosaukums bija **"Jā, premjerministra kungs"** (*Yes, Prime Minister*), kuru izrādīja no 1986. līdz 1988. gadam. Kopā ir izveidotas 38 epizodes, kuras visas ir pusstundu garas.

Latvijā seriālu demonstrēja televīzijas kanālos LNT un LTV7.

## Atsauces
Priti Zinta

**Priti Zinta** (; dzimusi ) ir Indijas filmu aktrise.

Viņa Bolivudā filmējas galvenokārt hindu filmās, kā arī filmās, kurās runā telugu un angļu valodā. Pēc grāda iegūšanas kriminālajā psiholoģijā, 1998. gadā Zinta debitēja filmā *[[Dil Se]]*, pēc kuras tajā pašā gadā sekoja loma filmā *[[Soldier]]*. Pēc šīm filmām viņa ieguva *[[Filmfare]]* balvu kā labākā sieviešu debitante. Vēl lielāku atpazīstamību viņa ieguva pēc 2000. gada filmas *[[Kya Kehna]]*, kurā viņa atveidoja vientuļo māti.

## Ārējās saites
Zinta

**Zinta** ir sieviešu personvārds.

**Zinta** vēl var būt:
* Studenšu korporācija Zinta
* Priti Zinta - indiešu kinoaktrise

## Skatīt arī
* Zintniece
Konrāds Blohs

**Konrāds Emīls Blohs** (*Konrad Emil Bloch*; dzimis , miris ) bija Vācijā (mūsdienās Polijā) dzimis ebreju izcelsmes ASV bioķīmiķis. 1964. gadā kopā ar Feodoru Līnenu ieguva Nobela prēmiju fizioloģijā vai medicīnā par holesterīna un taukslābju procesu izpēti organismā.

Studēja Minhenes Tehniskajā augstskolā. Pēc nacistu nākšanas pie varas, emigrēja uz Davosu Šveicē, bet 1936. gadā — uz ASV. 1938. gadā ieguva bioķīmijas doktora grādu Kolumbijas Universitātē. No 1939. līdz 1946. gadam — pasniedzējs Kolumbijas Universitātē, vēlāk Čikāgas Universitātē, bet no 1954. gada līdz aiziešanai pensijā 1982. gadā — profesors Hārvarda Universitātē.

## Ārējās saites

* Konrāds Blohs Nobela prēmijas mājaslapā
Portāls (arhitektūra)

[thumb|250px|[Parīzes Dievmātes katedrāles portāli]]
**Portāls** (no  — 'durvis, vārti') ir arhitektoniski vai dekoratīvi veidota ieeja. Parasti saistīts ar baznīcām.

## Ārējās saites
Parole

**Parole** ( — 'vārds') ir slepens vārds, vārdu salikums vai simbolu virkne, kura glabā pieeju kādai nozīmīgai informācijai, piemēram, bankas kontam, e-pastam, telefona SIM kartei un/vai telefonam, seifam, kāpņu telpas durvīm, operētājsistēmu piekļuvei. Parolei ir jābūt grūti uzminamai, lai turētu savus datus noslēpumā. Daudzi mūsdienu lietotāji, lai neaizmirstu paroli, mēģina veidot vieglas paroles, kuras viņiem asociējas ar sevi vai sev tuvākajiem, piemēram, personas koda pirmā daļa, telefona numuru, uzvārdu, taču tādas paroles ir viegli atminamas un nesniedz vajadzīgo aizsardzību. Pērn populārākās paroles ASV bija: 123456, password, blink182, admin, qwerty, letmein, kā arī mīļākā krāsa, vietējais pasta indekss. Šīs paroles ir viegli uzminēt, pat nelietojot paroļu uzlaušanas programmas.

## Labākā prakse
Ir svarīgi savu paroli turēt drošībā un neatklāt to nevienam citam. Paroles nonākšana svešās rokās ļauj ne vien piekļūt cita lietotāja datiem, bet arī rīkoties cita lietotāja vārdā.

Par drošāku risinājumu tiek uzskatīta paroļu pārvaldnieku izmantošana, kas ļauj izmantot garas, unikālas nejaušu simbolu virknes. Arī vairākos populāros tīmekļa pārlūkos, piemēram, Firefox un Chrome, ir iekļauti savi paroļu pārvaldnieki.

Ja paroļu pārvaldnieks izmantots netiek, lielāko drošību nodrošinās parole, kas ir grūti uzminama (gan cilvēkiem, gan datorizētiem minētājiem), taču arī tādai, ko viegli atcerēties, lai to nebūtu jāglabā pierakstītu. Agrāk populārie ieteikumi paroles izmantot speciālos simbolus, aizstājot ar tiem burtus, kā arī uzspiest lietotājiem regulāru paroļu maiņu, vairs netiek uzskatīti par labiem, jo noved pie viegli uzminamu shēmu izmantošanas vai paroļu pierakstīšanas. Tā vietā ieteicams ievērot šādus principus:

* Dažādām sistēmām izmantojiet atšķirīgas paroles.
* Neizmantojiet triviālas paroles. *Ziema2020*, *wikiKantoris*, *parole* vai jūsu dzimšanas datums nebūs droša parole.
* Izvēlieties stiprāko paroli ko varat atcerēties. Nav jēgas no paroles `²7 -%òv9¶Ã,ÒEãþ_`, ja tā stāvēs pierakstīta uz lapiņas. Tā vietā izvēlieties dažu nesaistītu vārdu frāzi (piemēram, *AģentsVētraināPiparballe* vai *MargaretThatcheris110%SEXY.*) vai 8-10 nejaušu simbolu paroles un atrodiet kā to iegaumēt (piem. *kMI/-17cm* — ķermeņa masas indekss dalīts ar mīnus septiņpadsmit centimetriem).
* Neizmantojiet paroles no piemēriem. Nedz no šiem, nedz citiem.

## Atsauces
Šķērsjoms

thumb|right|200px|Šķērsjoms (pelēkā krāsā)
**Šķērsjoms** jeb **transepts** (no ) ir ēkas daļa, kas šķērso tās galveno daļu. Parasti šo apzīmējumu attiecina uz baznīcām, kurās viens vai vairāki jomi šķērso galveno jomu, veidojot krusta formu.
Konrāds Lorencs

**Konrāds Cahariass Lorencs** (; dzimis , miris ) bija austriešu zoologs. Viens no mūsdienu etoloģijas dibinātājiem. Kopā ar Karlu fon Frišu un Nikolasu Tinbergenu 1973. gadā ieguva Nobela prēmiju fizioloģijā vai medicīnā. Pētījis zosu un kovārņu instinktus. Mūža pēdējos gados pievērsās arī cilvēka uzvedības pētījumiem. 

Dzimis Vīnē pazīstama ortopēda Ādolfa Lorenca ģimenē. No 1922. gada studēja Kolumbijas Universitātē ASV, tomēr 1923. gadā atgriezās Vīnē un līdz 1928. gadam studēja Vīnes Universitātē. No 1928. līdz 1935. gadam tur strādāja arī par pasniedzēju. 1936. gadā satika vēlāko ilggadējo domubiedru Nikolasu Tinbergenu, ar kuru kopā pievērsās putnu instinktu pētījumiem. 1938. gadā iestājās NSDAP un publiski atbalstīja nacismu un rasu higiēnu. 1940. gadā kļuva par Kēnigsbergas Universitātes psiholoģijas profesoru. 1941. gadā tika iesaukts vērmahtā. No 1942. līdz 1948. gadam pavadīja padomju gūstā. Pēc kara atgriezās Vācijā un strādāja Maksa Planka institūtā. Miris 1989. gadā.

Konrāds Lorencs sarakstījis vairākas populārzinātniskas grāmatas. No tām latviski izdotas:

* "Cilvēks atklāj suni". Rīga : Zinātne, 1976.
* "Cilvēks atklāj suni". Rīga : Zvaigzne ABC, 2003. 
* "Viņš runāja ar zvēriem, putniem un zivīm". Rīga : Zvaigzne ABC, 2003. 

## Ārējās saites

* Konrāds Lorencs Nobela prēmijas mājaslapā
Rāmsara

**Rāmsara** (, *Rāmsar*) ir pilsēta Irānā, Māzenderānas ostānā. Kūrorts Kaspijas jūras krastā. Pilsētā 1971. g. izstrādāta Rāmsaras konvencija par mitraiņu aizsardzību. Pilsēta un tās apkārtne ieverojama ar vienu no pasaulē augstākajiem dabīgās radioaktivitātes līmeņiem, kas var gada laikā sasniegt 260 mSv.

## Atsauces

## Ārējās saites

* Rāmsaras tūrisms
* Rāmsaras radioaktivitāte
* Radon
* Rāmsaras fotogrāfijas
Zodiaks (filma)

**"Zodiaks"** () ir 2007. gada ASV mistērijas trillera filma. Filmas režisors ir Deivids Finčers un tā ir balstīta uz Roberta Greismita (*Robert Graysmith*) grāmatu ar tādu pašu nosaukumu — "Zodiaks". Savukārt šī grāmata ir balstīta uz patiesiem notikumiem — sērijveida slepkavu "Zodiaku". Filmu veidojušas kompānijas *[[Paramount Pictures]]* un *[[Warner Bros. Pictures]]*. Galvenās lomas filmā atveido Džeiks Jillenhols, Marks Rafalo un Roberts Daunijs jaunākais.

2016. gada BBC 100 labāko 21. gadsimta filmu sarakstā "Zodiaks" ierindojās 12. vietā.

## Atsauces

## Ārējās saites
Zodiaks (nozīmju atdalīšana)

**Zodiaks** var būt:
* zodiaks — debess sfēras josla, kurā atrodas 12 zodiakālie zvaigznāji;
* "Zodiaks" — latviešu instrumentālās mūzikas grupa;
* "Zodiaks" — 2007. gada amerikāņu filma;
* "Zodiaks" — Roberta Greismita grāmata;
* "Zodiaks" — amerikāņu slepkava.
Skujiņš

**Skujiņš** (sieviešu dzimtē Skujiņa) ir izplatīts latviešu cilmes uzvārds, kas radies no vārda „skuja” deminutīva.

Cilvēki ar šo uzvārdu:
* Arnis Skujiņš (1920) — latviešu rakstnieks;
* Frīdrihs Skujiņš (1890—1957) — latviešu arhitekts;
* Inarts Skujiņš (1932—2023) — latviešu žurnālists
* Jānis Skujiņš:
** Jānis Skujiņš (1890—1963) — latviešu trompetists, mežradznieks un koru diriģents (8. dziesmu svētku virsdiriģents);
** Jānis Skujiņš (1897—1942) — Latvijas armijas pulkvedis;
** Jānis Skujiņš (*John Janis Skujins*; 1926—2005) — latviešu izcelsmes ASV zinātnieks un biologs;
** Jānis Skujiņš — latviešu autosportists;
* Toms Skujiņš (1991) — latviešu riteņbraucējs;
* Valdis Skujiņš (1951) — latviešu mūziķis, mūzikas producents, tūrisma speciālists un politiķis, muzikālā ansambļa Credo dibinātājs.;
* Zigmunds Skujiņš (1926—2022) — latviešu rakstnieks.

## Skatīt arī
* Skujenieks
Skujiņa

**Skujiņa** (vīriešu dzimtē Skujiņš) ir izplatīts latviešu cilmes uzvārds, kas radies no vārda „skuja” pamazināmās formas. Cilvēki ar šo uzvārdu:

* Ausma Skujiņa (1931—2015) — arhitekte;
* Austra Skujiņa (1909—1932) — dzejniece;
* Guna Skujiņa (1970) — šahiste;
* Laura Skujiņa (1987) — cīkstone;
* Inga Skujiņa (1958) — tekstilmāksliniece;
* Jeļena Skujiņa (1908—1986) — māksliniece, gleznotāja;
* Ligita Skujiņa (1958) — aktrise;
* Rūta Skujiņa (1907—1964) — rakstniece un prozaiķe;
* Valentīna Skujiņa (1937—2015) — valodniece un terminoloģe.

## Skatīt arī
* Skujiņa-Rubene
* Skujeniece
Lorda Hava sala

**Lorda Hava sala** () ir Austrālijai piederoša sala Tasmana jūrā  no kontinenta austrumu krasta. Kopā ar netālo Bolspiramidu veido Jaundienvidvelsas štata neinkorporētu vietējo pašvaldību. Pateicoties neatkārtojamajai bioloģiskajai daudzveidībai un unikalitātei 1982. gadā ierakstīta UNESCO Pasaules mantojuma sarakstā. Īpatnēja ar savu īpašo laika zonu, kas normāli ir UTC+10:30, bet ziemā laiks tiek nobīdīts par pusstundu līdz UTC+11.

## Vēsture
Salu 1788. g. 17. februārī atklāja kuģis *HMS Supply*, kas ar ieslodzīto partiju devās uz Norfolkas salu, lai tur nodibinātu katorgas nometinājumu. Atpakaļceļā tā paša gada 13. martā sala tika izpētīta. Sala bija neapdzīvota, un pēc visa spriežot bija nezināma arī polinēziešiem. Kuģa kapteiņa Henrija Ledžbērda Bolla vārdā nosaukts kalns salā un netālā Bollspiramidas sala. Pati atklātā sala tika nosaukta admiralitātes pirmā lorda Ričarda Hava vārdā.

Salā pastāvīgi iedzīvotāji ieradās tikai 1834. g. Līdz 1974. g. salā nebija lidostas un tā bija sasniedzama tikai ar kuģi vai hidroplānu. Pēc lidostas atvēršanas salā intensīvi sāka attīstīties tūrisms, bet vienlaikus salā nedrīkst atrasties vairāk kā 400 tūristu.

## Atsauces

## Ārējās saites

* Lorda Hava salas tūrisma asociācijas vietne 
* Pasaules mantojuma objekts 
* Rodent eradication on Lord Howe Island (Foundation for National Parks & Wildlife) 
* ''Jane's'' Lorda Hava salas lappuse  
* Salas kartes 
* Kartes
Alice in Chains

***Alice in Chains*** ir amerikāņu mūzikas grupa, kuru 1987. gadā Sietlā, Vašingtonas štatā, dibināja ģitārists Džerijs Kentrels (*Jerry Cantrell*) un solists Leins Steilijs (*Layne Staley*). Lai gan grupa tiek vairāk saistīta ar grandžmūzikas žanru, tās izpildītajos darbos ir saklausāmi arī smagā metāla un akustiskās mūzikas elementi. Kopš grupas dibināšanas tā ir izdevusi četrus studijā ierakstītus albumus, trīs EP, divus "dzīvos" albumus, četras kompilācijas un divus DVD. Grupa slavena kļuva tās noteiktā vokālā stila dēļ, it īpaši saskanīgā Steilija un Kentrela vokāla dēļ. 2002. gadā Leins Steilijs tika atrasts miris savā dzīvoklī un grupa izbeidza darbību. 2005. gadā grupa atsāka darboties, kad tai pievienojās jauns vokālists Viljams Duvāls.

## Diskogrāfija

### Studijas albumi
* *Facelift* (1990)
* *[[Dirt]]* (1992)
* *Jar of Flies* (1994)
* *Alice in Chains* (1995)
* *Black Gives Way to Blue* (2009)
* *The Devil Put Dinosaurs Here* (2013)
* *Rainier Fog* (2018)

### Koncertalbumi
* *Unplugged* (1996)
* *Live* (2000)
* *Live Facelift* (2016)

## Videogrāfija
* Live Facelift (1990)
* The Nona Tapes (1995)
* Unplugged (1996)
* Music Bank: The Videos (1999)

## Ārējās saites

*
Audioslave

thumb|235px|Grupa "Audioslave" koncerta laikā 2005. gadā.

***Audioslave*** bija amerikāņu smagā roka mūzikas grupa, kuru 2001. gadā izveidoja Losandželosā, Kalifornijā. Grupa sastāvēja no bijušā *[[Soundgarden]]* grupas dalībnieka Krisa Kornela (*Chris Cornell*) un no bijušajiem *[[Rage Against the Machine]]* grupas instrumentu spēlētājiem Toma Morello (*Tom Morello*, ģitārists), Tima Komerforda (*Tim Commerford*, basģitārists un bekvokāls) un Breda Vilka (*Brad Wilk*, bundzinieks). Uzreiz pēc grupas izveidošanās mūzikas kritiķi rakstīja, ka *Audioslave* ir *Soundgarden* un *Rage Against the Machine* mūzikas grupu apvienojums, bet pēc grupas otrā izdotā albuma "Out of Exile" atzīmēja, ka grupa ir radījusi atsevišķu identitāti. Grupas darbība tika pārtraukta 2007. gadā.

## Atsauces
Činkotīgas ponijs

**Činkotīgas ponijs** ir neliela auguma, izturīga savvaļas poniju šķirne, kas attīstījusies Asatīgas salā, kas atrodas Atlantijas okeānā netālu no ASV krastiem. Turpat netālu atrodas otra sala - Činkotīga, kas nozīmē "skaistā zeme pāri ūdenim". Poniji ir savvaļā atgriezušies dzīvnieki, kurus aizsargā Činkotīgas Nacionālais parks. Poniju skaits katru gadu tiek regulēts, dzīvniekus pārdodot un iegūtos līdzekļus izmantojot Nacionālā parka vajadzībām. Ponijus parasti iegādājas privātpersonas. Lai arī dzimuši brīvībā, nokļuvuši atpakaļ pie cilvēkiem, tie ātri atkal kļūst par mājas zirgiem. Činkotīgas ponijus parasti izmanto jāšanai.

## Raksturs
Tā kā šķirnei netiek veikta cilvēku kontrolēta selekcija, tad poniju fiziskās kvalitātes var būt ļoti dažādas. Tomēr kā galvenās Činkotīgas ponija kvalitātes tiek atzīmētas ponija pieticība barības izvēlē un veselīgie nagi. Vietējie mēdz teikt, ka Činkotīgas ponijs var palikt resns, stāvot uz betona. Lielākā daļa poniju ir izmērā starp 120 - 140 cm skaustā, bet, atgriežoties pie cilvēka un saņemot pilnvērtīgāku uzturu, ponijiem dzimst lielāki bērni, kas var izaugt pat līdz 160 cm skaustā. Činkotīgas poniju krāsas ir ļoti dažādas, bet vispopulārākā krāsa ir raibie (dārki) poniji.

## Vēsture
Pastāv divas teorijas, kā uz Asatīgas salas sāka dzīvot poniji savvaļā. Pirmā leģenda ir tāda, ka pie salas krastiem 16. gadsimtā ir avarējusi spāņu galera un poniji, kas ir atradušies uz kuģa, izpeldējuši krastā. Tomēr vairāk ticama teorija ir tā, ka 17. gadsimta sākumā spāņu kolonisti ir palaiduši ponijus uz salas ganīties savā vaļā, lai nebūtu jāmaksā mājdzīvnieku nodoklis. Par mājdzīvniekiem tika uzskatīti tādi dzīvnieki, kas ganās iežogotos aplokos. Lai arī nav zināms, kā dzīvnieki sāka dzīvot uz salas, tomēr ir zināms, ka tie tur dzīvo jau vairākus simtus gadu.

## Činkotīgas poniji mūsdienās
thumb|300px|Činkotīgas poniji pārpeld jūras šaurumu
Visi Činkotīgas poniji mūsdienās pieder Činkotīgas brīvprātīgo ugunsdzēsēju nodaļai. Valdība atļauj uz salas turēt līdz 150 pieaugušiem dzīvniekiem.

Kopš 1925. gada pēdējā jūlija trešdienā un ceturtdienā poniji tiek dzīti no Asatīgas salas uz Činkotīgas salas aplokiem, kuros atlasa jaunos dzīvniekus un pārdod. Piektdienā poniji dodas atpakaļ uz Asatīgas salu. Abas salas vienu no otras atdala neliels jūras šaurums, kuru poniji pārpeld. To sabrauc vērot tūkstošiem skatītāju. Tā kā poniji tiek pirkti Činkotīgas salā, tad cilvēki mēdz saukt šos ponijus šīs salas vārdā, lai arī tie piedzimst Asatīgas salā. Tomēr ir valodas, kurās šos ponijus sauc par Asatīgas ponijiem, piemēram, vācu valoda.

Iegūtie līdzekļi tiek izmantoti Nacionālā parka un Ugunsdzēsēju nodaļas vajadzībām. Poniji tiek dzīti uz Činkotīgas salu vēl otro reizi gadā, lai tos pārbaudītu veterinārārsts, kā arī tiek uzskaitīti jaundzimušie vasaras kumeļi.

## Atsauces

## Ārējās saites
http://www.pony-chincoteague.com/
Aleksandrs Hamiltons

**Aleksandrs Hamiltons** (; dzimis , miris ) ir viens no ASV pamatlicējiem un ASV Konstitūcijas autoriem. Pirmais ASV finanšu ministrs. Hamiltona portrets ir uz ASV 10 dolāru banknotes.

## Dzīvesgājums

Dzimis Britu Vestindijā (mūsdienu Sentkitsā un Nevisā) nereģistrētā laulībā, tāpēc Hamiltonam nebija iespēju apmeklēt baznīcas skolu un viņš mācījās privātā ebreju skolā. 1768. gadā nomira māte un, tā kā tēvs viņus bija pameties iepriekš, faktiski kļuva par bāreni. Sācis strādāt vietējā tirdzniecības kompānijā, 1772. gadā viņš ieradās kontinentālajā Amerikā un iestājās Karaliskajā koledžā Ņujorkā (mūsdienās Kolumbijas Universitāte).

1775. gadā, sākoties ASV Neatkarības karam, Hamiltons iestājās brīvprātīgajā studentu milicijā un piedalījās kaujās. 1776. gadā kļuva par Džordža Vašingtona palīgu.

1782. gadā Hamiltons no Ņujorkas štata tika ievēlēts Konfederācijas kongresā. 1783. gadā atteicās no darba kongresā un Ņujorkā kļuva par juristu. 1784. gadā nodibināja *[[Bank of New York]]* — vecāko ASV banku, kura darbojas arī mūsdienās (kopš 2007. gada *[[Bank of New York Mellon Corporation]]*). 1787. gadā piedalījās Filadelfijas konventā un ir vienīgais ņujorkietis, kurš parakstījis ASV Konstitūciju.

1789. gada 11. septembrī pirmais ASV prezidents Džordžs Vašingtons iecēla Hamiltonu par ASV finanšu ministru. Tomēr 1794. gada 1. decembrī Hamiltons atkāpās no amata, lielā mērā ārlaulības sakara ar kādu precētu sievieti dēļ, ko var uzskatīt par pirmo seksa skandālu ASV vēsturē. Tomēr Hamiltons lielā mērā saglabāja politisko ietekmi kā viens no tuvākajiem Vašingtona līdzgaitniekiem.

1801. gadā Hamiltons nodibināja avīzi *[[New York Post]]*. Hamiltons aktīvi piedalījās prezidenta vēlēšanās un citos politiskajos procesos, bieži publicējot asus pamfletus. Kāda pamfleta dēļ ASV viceprezidents Ārons Bers izaicināja Hamiltonu uz divkauju. Tā notika 1804. gada 11. jūlijā Ņujorkas pievārtē. Divkaujā Hamiltons tika nāvējoši ievainots un nākamajā dienā mira.
## Ārējās saites
* Alexander Hamilton: A Resource Guide from the Library of Congress
TSC

**TSC** (saīsinājums no **Telekomunikāciju Servisa Centrs**; agrāk **Trodeks**) ir mobilo telefonu un viedierīču servisa centrs, "LMT Retail & Logistics SIA" zīmols.

Zīmols piederēja LMT meitas uzņēmumam "DT Mobile", 2013. gadā "DT Mobile" mainīja nosaukumu uz "LMT Retail & Logistics SIA". Agrāk nodarbojās ar mobilo tālruņu un to aksesuāru, LMT, Amigo un Lattelecom pieslēgumu tirdzniecību, kas tagad nodota LMT zīmolam. 
Plašāks datortehnikas piedāvājums bija pieejams specializētajos Trodeks IT veikalos.

## Atsauces

## Ārējās saites
* TSC mājas lapa
Zibakcija

**Zibakcija**, **flešmobs** () ir cilvēku grupa, kas pēkšņi sanāk kopā publiskā vietā, īsu laika sprīdi veic neierastu darbību un pēc tam ātri izklīst.

## Vēsture
[frame|right|Spilvenu kaujas zibakcija [Toronto]]Pirmā plaši zināmā zibakcija notika 2003. gada maijā, Manhatanā. To organizēja Bills Vasiks, laikraksta „Harper’s Magazine” vecākais redaktors. Pirmais mēģinājums bija neveiksmīgs, jo izraudzītais mazumtirdzniecības preču veikals tika brīdināts par šo plānu. Vasiks izvairījās no šis problēmas otrās zibakcijas laikā, kas notika 2003. gada 3. jūnijā, universālveikalā "Macy’s" — viņš informēja dalībniekus par sākotnējām satikšanās vietām — četriem iepriekšsagatavotiem Manhatanas bāriem — un tikai tur viņi saņēma tālākas instrukcijas par pašu notikumu un tā norises vietu — tieši pirms tā sākuma. Bezskaņas diskotēkas (zibakciju paveids) ir piesaistījušas līdz šim lielākās savākšanās. „Klusais reivs” Londonā, Viktorijas stacijā iesaistīja 4000 dalībniekus. 2006. gada 30. novembrī vēl viens liels notikums bija vērojams Apvienotajā Karalistē, Padingtona stacijā ar vairāk nekā 3500 cilvēku piedalīšanos.

## Zibakcijas Latvijā
2007. gada novembrī notika līdzīga akcija pie Rīgas cirka.

2009. gada 2. novembrī pie Brīvības pieminekļa norisinājās patriotiska "zibakcija" - himnas dziedāšana, kas organizēta pēc tirdzniecības ķēdes ELVI iniciatīvas.

Neskaitot to, ka ir domubiedru grupas un dažādas vietnes, kur savācas cilvēki, ir arī lapa, kurā var izīrēt pūli. Tā būtu kā nākamā pakāpe. Tas ir visām trim pusēm izdevīgi. Uzņēmumi dabū reklāmas kampaņu par minimāliem izdevumiem, cilvēki, kas piedalās zibakcijā, nopelna un sabiedrība tiek izklaidēta ar jauniem apbrīnas vērtiem kadriem.

Nosaukums "zibakcija" ir atzīts par 2010. gada vārdu latviešu valodā. "Zibakcijai" kā mūsdienīgai aktualitātei ir piedāvāti arī nosaukumi "pēksnis", "pārsteiga", "ņūklis", "pēkšņotāji", "zibsapulce", "zibpulce", "momentakcija".

## Atsauces

## Ārējās saites
* MashFlob :: Vispasaules zibakciju kopiena
Pāvils I

**Pāvils I** var būt:

* Pāvils I (pāvests) — Romas pāvests no 757. līdz 767. gadam;
* Pāvils I Romanovs — Krievijas imperators no 1796. līdz 1801. gadam.
12. Bauskas kājnieku pulks

thumb|300px|12. Bauskas kājnieku pulka karogs.
thumb|300px|12. Bauskas kājnieku pulka karoga otrā puse ar devīzi un simboliem (stūros).
thumb|12.Bauskas kājnieku pulka krūšu zīme.
**12. Bauskas kājnieku pulks** bija Latvijas Bruņoto spēku 4. Zemgales kājnieku divīzijas vienība (1919—1940)

## Izveide
Pulks tika izveidots 1919. gada rudenī uz Liepājas zemessardzes bataljona bāzes kā Latgales divīzijas papildbataljons. 1919. gada 24.novembrī Lejaskurzemes kara apgabala priekšnieks pulkvedis Oskars Dankers izdeva pavēli par pastāvīgas kara vienības statusa piešķiršanu bataljonam, no 1920. gada 1. janvāra — 12. Bauskas kājnieku pulks.

## Piedalīšanās kaujās
1920. gada 9.&nbsp;maijā pulku pārveda uz Latgales fronti. Par piemiņu par šo notikumu katru gadu 9.&nbsp;maijā tika atzīmēta pulka dibināšanas diena. Atbrīvošanas karā krita 3 karavīri. 1921.&nbsp;gada februārī pulks ieradās savā pastāvīgajā dislokācijas vietā — Daugavpils cietoksnī.

## Devīze
“Labāk manu galvu ņēma, nekā manu tēvu zemi."

## Komandieri
* pulkvedis K. Ķūķis (1919. 30. XII — 1920. 29. IX)
* pulkvežleitnants J. Ezeriņš (1920. 2. X — 1929.)
* pulkvedis P. Hasmanis (1930. 14.II — 1931. 18.VI)
* pulkvedis P. Daukšs (1931. 18. VI — 1934. 1. III)
* pulkvedis A. Bubinduss (1934. 1.III — 1935. 11. IX)
* pulkvedis K. Dzenītis-Zēniņš (1935. 11 IX — 1940. VI)

## Atsauces

## Literatūra
* Latvijas Atbrīvošanas kara vēsture. II sējums, Rīga. 2006.
* Latvijas Brīvības cīņas 1918-1920, Enciklopēdija. Rīga, 1999.
* Andersons E. Latvijas bruņotie spēki un to priekšvēsture. Toronto, 1983.
Be Here Now

thumb|200px|Albuma "Be Here Now" vāks.

**"Be Here Now"** ir trešais angļu rokgrupas *[[Oasis]]* izdotais studijas albums. Tas tika izdots 1997. gada augustā. Šo albumu ļoti gaidīja gan mūzikas kritiķi, gan fani. Tas tā bija, jo iepriekšējie divi grupas *Oasis* albumi "Definitely Maybe" (1994) un "(What's The Story) Morning Glory?" (1995) bija ieguvuši pasaules slavu. To pirmajā pārdošanas dienā nopirka 420 000 pircēji. "Be Here Now" kļuva par visātrāk izpirkto albumu britu mūzikas vēsturē, lai gan tas neattaisnoja daudzo pircēju cerības, jo dziesmas tajā bija garas, kā arī pārlieku krāšņs aranžējums. Tomēr īstiem grupas *Oasis* faniem arī šis albums bija iemīļots.
Zīverts

**Zīverts** (saīsinājums *Sv*) ir jonizējošā starojuma efektīvās un ekvivalentās dozas SI sistēmas mērvienība. Zīverta dimensija pamatmērvienībās ir J/kg = m2·s−2. Šī mērvienība tiek izmantota no 1979. gada.

Mērvienība nosaukta zviedru zinātnieka Rolfa Zīverta vārdā.

Zīvertam ir tāda pati dimensija kā absorbētās dozas mērvienībai — grejam, taču tas nenozīmē, ka efektīvā starojuma doza ir vienāda ar absorbēto dozu. Nosakot efektīvo dozu zīvertos, tiek ņemta vērā attiecīgā starojuma veida bioloģiskā iedarbība. Tādējādi efektīvā doza vienāda ar absorbēto dozu, kas pareizināta ar īpašu koeficientu, kas atkarīgs no jonizējošā starojuma veida un raksturo tās bioloģiskās iedarbības efektivitāti. Piemēram, gamma starojumam šis koeficients ir 1 (gamma stariem zīverts vienāds ar greju), bet alfa starojumam tas ir 20, jo alfa daļiņas ļoti intensīvi iedarbojas uz dzīviem audiem.

Apstarojot 1 kg vielas ar jonizējošo starojumu, kura ekvivalentā doza ir 1 Sv, tajā netieši rodas lādētas daļiņas ar 1 J lielu sākotnējo kinētisko enerģiju.

1 zīverts ir ļoti liela doza — gadā cilvēks no dabīgiem avotiem saņem apmēram 2,4 milizīvertus lielu starojuma dozu.

Dozas jaudu mēra zīvertos stundā (biežāk milizīvertos vai mikrozīvertos stundā). Jo lielāka ir apkārtējās vides objektu dozas jauda, jo lielāku starojuma dozu vienādā laikā cilvēks saņem.

Īsā laikā saņemot 3—5 Sv lielu dozu, 50% cilvēku mirst 1—2 mēnešu laikā kaulu smadzeņu bojājumu dēļ. 5—15 zīverti ir nāvējoši 10—20 dienu laikā zarnu trakta un plaušu bojājumu dēļ. Ja saņemtā doza ir lielāka par 15 Sv, nāve 50% gadījumu iestājas 1—5 dienu laikā no nervu sistēmas bojājumiem.

## Mērvienību savstarpējā atbilstība
Agrāk ekvivalentās dozas mērīšanai izmantoja ārpussistēmas mērvienību remu ( — 'rentgena ekvivalents cilvēkam'), ko PSRS sauca par beru ( — 'rentgena bioloģiskais ekvivalents'). 100 remu jeb beru atbilst 1 zīvertam.

Rentgenstariem, gamma stariem un bēta stariem var uzskatīt, ka 1 zīvertam atbilst 100 rentgenu jeb 1 rentgens atbilst 10 milizīvertiem.

## Atsauces

## Ārējās saites
Pekinas opera

thumb|172px|Pekinas operas vīriešu kārtas izpildītājs.

**Pekinas opera** (, piņjiņs: *Jīngjù*) ir tradicionālā ķīniešu teātra forma, kurā tiek apvienota mūzika, dziedāšana, mīmika, dejošana un akrobātika. Tā radās 18. gadsimta beigās, bet tika atzīta un attīstījās tālāk tikai 19. gadsimta vidū. Šī formā īpaši populāra bija Cjinu dinastijas galmā un tā tiek vērtēta kā viena no Ķīnas kultūras dārgumiem.

## Atsauces un piezīmes
Blood Sugar Sex Magik

thumb|200px|Albuma vāks.

**"Blood Sugar Sex Magik"** ir piektais amerikāņu alternatīvā roka grupas Red Hot Chili Peppers studijas albums, kurš tika izdots . Tā producents bija Riks Rubins (*Rick Rubin*), un tas bija pirmais grupas ieraksta albums, kuru sagatavoja kompānijā "Warner Bros. Records".
Kaucīte

**Kaucīte**, arī **Kaucis** ir Lielupes pirmā kreisā krasta pieteka 1,3 km lejpus Mūsas un Mēmeles satekas vietas. Upe tek gar Saulaines un Rītausmu ciemiem. Upes izteka atrodas 13 km attālumā no tās ietekas vietas Lielupē.

Iespējams, ka Saulaines (kā agrāk bija pazīstama kā Kaucminde) muižas nosaukums cēlies no Kaucītes upes ietekas izrunas vācu valodā (*Kautz + münde*).

Kaucītes upei nav citu, vārdā nosauktu pieteku.

Upi šķērso autoceļš P103 (Dobele—Bauska).

## Atsauces
Keita Buša

**Keita Buša** (, dzimusi ) ir angļu dziedātāja, dziesmu autore, muzikante un ierakstu producente. Viņas eklektiskais mūzikas stils un idiosinkrātiskā lirika ir padarījusi Bušu par vienu no Anglijas izcilāko solodziedātāju pēdējo 30 gadu laikā.

1978. gadā 19 gadu vecumā Buša sasniedza Apvienotās Karalistes singlu topa 1. vietu ar dziesmu *[[Wuthering Heights (dziesma)|Wuthering Heights]]* un noturējās šajā pozīcijā četras nedēļas, kļūstot par pirmo sievieti, kas ir bijusi Apvienotās Karalsites singlu topa 1. vietā ar pašsacerētu dziesmu. Viņa savas karjeras laikā ir izlaidusi 10 albumus, no kuriem 3 ir sasnieguši Apvienotās Karalistes albuma topa 1. vietu, un ir izdevusi vairākus singlus, no kuriem seši ir iekļuvuši Apvienotās Karalistes singlu topa pirmajā desmitniekā.

## Diskogrāfija
;Studijas albumi
* *[[The Kick Inside]]* (1978)
* *[[Lionheart]]* (1978)
* *[[Never for Ever]]* (1980)
* *[[The Dreaming (albums)|The Dreaming]]* (1982)
* *[[Hounds of Love]]* (1985)
* *[[The Sensual World]]* (1989)
* *[[The Red Shoes]]* (1993)
* *[[Aerial]]* (2005)
* *[[Director's Cut]]* (2011)
* *[[50 Words for Snow]]* (2011)

;Izlases
* *[[The Whole Story]]* (1986)
* *[[This Woman's Work]]* (1990)

## Atsauces

## Ārējās saites

* 

* AllMusic profils
Buša

**Buša** (no  — 'krūms'; vīriešu dzimtē Bušs) ir anglosakšu cilmes uzvārds, kas vēsturiski sastopams arī Latvijā. Cilvēki ar šo uzvārdu:

* Barbara Buša (*Barbara Bush*; 1925—2018) — ASV pirmā lēdija;
* Keita Buša (*Kate Bush*; 1958) — britu dziedātāja un mūziķe;
* Kristīne Buša (1988) — latviešu vieglatlēte;
* Lora Buša (*Laura Bush*; 1946) — amerikāņu autore, skolotāja, bibliotekāre, bijusi ASV pirmā lēdija;
* Sofija Buša (*Sophia Bush*; 1982) — amerikāņu aktrise.

## Atsauces
Ārmstrongs

**Ārmstrongs** (; sieviešu dzimtē **[[Ārmstronga]]**) ir izplatīts skotu cilmes uzvārds. Cilvēki ar šo uzvārdu:

* Billijs Džo Ārmstrongs (*Billie Joe Armstrong*; 1972) — ASV mūziķis;
* B. J. Ārmstrongs (*B. J. Armstrong*; 1967) — ASV basketbolists;
* Lānss Ārmstrongs (*Lance Armstrong*; 1971) — ASV riteņbraucējs;
* Lūiss Ārmstrongs (*Louis Armstrong*; 1901—1971) — ASV džeza mūziķis;
* Nīls Ārmstrongs (*Neil Alden Armstrong*; 1930) — ASV kosmonauts;
* Stjuarts Ārmstrongs (*Stuart Armstrong*; 1992) — skotu futbolists.